Document ID: 32006D0414

KOMISSION PÄÄTÖS,
tehty 7 päivänä kesäkuuta 2006,
päätösten 2001/881/EY ja 2002/459/EY muuttamisesta rajatarkastusasemien luettelon osalta
(tiedoksiannettu numerolla K(2006) 2178)
(ETA:n kannalta merkityksellinen teksti)
(2006/414/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 3 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan,
sekä katsoo seuraavaa:
(1)
Kolmansista maista tulevien eläinten ja eläintuotteiden eläinlääkärintarkastuksia varten hyväksyttyjen rajatarkastusasemien luettelosta ja komission asiantuntijoiden tekemiä tarkastuksia koskevien yksityiskohtaisten sääntöjen saattamisesta ajan tasalle 7 päivänä joulukuuta 2001 tehty komission päätös 2001/881/EY (4) olisi saatettava ajan tasalle erityisesti sitä varten, että tietyissä jäsenvaltioissa rajatarkastusasemien ja mainitun päätöksen mukaisesti tehtyjen tarkastusten osalta tapahtunut kehitys voidaan ottaa huomioon.
(2)
Päätöksessä 2001/881/EY vahvistetussa rajatarkastusasemien luettelossa, jäljempänä ’luettelo’, on Traces-yksikkönumero kutakin rajatarkastusasemaa varten. Traces on tietokonejärjestelmä, joka on otettu käyttöön Traces-järjestelmän käyttöönotosta ja päätöksen 92/486/ETY muuttamisesta 30 päivänä maaliskuuta 2004 tehdyllä komission päätöksellä 2004/292/EY (5). Traces korvaa aiemman Animo-järjestelmän, joka on eläinlääkintäviranomaiset yhdistävästä tietokoneverkosta (Animo) 19 päivänä heinäkuuta 1991 tehdyllä komission päätöksellä 91/398/ETY (6) käyttöönotettuun verkkoon perustuva eläinten ja tiettyjen tuotteiden liikkumista yhteisön sisäisessä kaupassa ja tuonnissa jäljittävä järjestelmä.
(3)
Päätöksen 2001/881/EY mukaisesti tehdystä tarkastuksesta saatujen tyydyttävien tulosten johdosta edellä tarkoitettuun luetteloon olisi lisättävä seuraavat rajatarkastusasemat: Gdansk, Dorohusk ja Terespol-Kobylany Puolassa.
(4)
Ranskan, Espanjan, Ruotsin ja Yhdistyneen kuningaskunnan toimivaltaisilta viranomaisilta saatujen ilmoitusten johdosta edellä tarkoitetusta luettelosta olisi poistettava seuraavat rajatarkastusasemat: Nantes Ranskassa, Pasajes Espanjassa, Norrköping Ruotsissa ja Shoreham Yhdistyneessä kuningaskunnassa.
(5)
Lisäksi luettelo olisi saatettava ajan tasalle, jotta voidaan ottaa huomioon viimeaikaiset muutokset, jotka liittyvät eläin- ja tuoteryhmiin, jotka voidaan tarkastaa tietyillä, päätöksen 2001/881/EY mukaisesti jo hyväksytyillä rajatarkastusasemilla, sekä tarkastuskeskusten järjestämiseen asemien yhteyteen.
(6)
Animo-tietokoneverkon yksiköitä koskevasta luettelosta ja päätöksen 2000/287/EY kumoamisesta 4 päivänä kesäkuuta 2002 tehdyn komission päätöksen 2002/459/EY (7) sisältämä yksiköitä koskeva luettelo sisältää Traces-yksikkönumerot kutakin yhteisön rajatarkastusasemaa varten. Yhteisön lainsäädännön johdonmukaisuuden vuoksi edellä tarkoitettu luettelo olisi vastaavasti saatettava ajan tasalle, jotta kaikki asiaa koskevat muutokset voidaan ottaa huomioon ja pitää luettelo samanlaisena kuin päätöksessä 2001/881/EY oleva luettelo. Päätös 2002/459/EY olisi näin ollen muutettava vastaavasti.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2001/881/EY liite tämän päätöksen liitteellä I.
2 artikla
Muutetaan päätöksen 2002/459/EY liite tämän päätöksen liitteen II mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä kesäkuuta 2006.

Labels: 17
3
9
6
12
18
15